|  |  |  |  |  |  |
| --- | --- | --- | --- | --- | --- |
|  |  | |  |  |  |
| Päivähoitoyksikkö / toimipiste  Bumblebees Kindergarten Herttoniemi | | | Toimintakausi  2020-2021 | | |
| Osoite  Laivalahdenkaari 11, 00810 Helsinki | | | | | |
| Puhelin  0469207306 | | | Sähköpostiosoite  herttoniemi28@gmail.com | | |
| Päivämäärä jolloin esiopetuksen toimintasuunnitelma  on käsitelty ja hyväksytty  22.8.2020 | | Päiväkodin johtajan allekirjoitus ja nimenselvennys  Simona Lunina | | | |

|  |  |
| --- | --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)  Esiopetusryhmässämme on 7 esiopetusikäistä lasta ja 1 lastentarhanopettaja, joka on myös esiopetusta antava opettaja. Ryhmä toimii omassa ryhmähuonessa. Kaikki lapset ovat kokopäivähoidossa. Päiväkoti on auki 7.30-17.00.  Ryhmällä on oma toimintatila.Toisaalta kaikki lapset saavat toimia päiväkodissa yhdessä päivittäin. Päiväkoti on yksikerroksinen rakennus max. 28 lapselle. Pohjakerroksessa on leikkialue, wc-/pesutilat, siivoushuone, keittiö ja esiopetusryhmän oma toimintahuone. 3-5-vuotiaiden ikäryhmällä on käytössään kolme erikokoista leikkialue.Leikkialue on myös yhteistila, jota käytetään ruokailutilana ja vapaaleikkialueena. Erillistä toimintahuonetta käytetään esiopetuksen toimintatilana ja lepohuoneena alle 5 vuotiaille lapsille. Ulkoilu tapahtuu päivittäin kaksi kertaa lähileikkipuistossa ja aidatulla pihalla päiväkodin vieressä. Lisäksi lapset vierailevat alueen leikkipuistossa ja lähiympäristössä kävelyretkillä. Huolehdimme siitä, että fyysinen ympäristö on kunnossa. Sisällä huomioimme lapsille sopivat tilat ja toimintavälineet ja ulkona pihan kunnon ja leikkivälineet.  Englanninkielisessä päiväkodissamme esiopetustoiminnassa korostuu kielikylpypedagogiikka, lasten osallistuminen ja monipuoliset työtavat lapsilähtöisessä toiminnassa. Esiopetusrhymässä on joustava viikkolukujärjestys, antaen runsaasti tilaa projektikokonaisuuksille. Ryhmän toiminta noudattelee erilaisia teemaprojekteja, joiden kesto on kuukausi. Lapsilta ja jopa vanhemmilta lähtevät ehdotukset ovat tärkeä ja suurin osa toimintasuunnittelua. Teema liittyy myös suoraan käsillä oleviin juhla- tai retkipäiviin. Käytössä olevia toiminnallisia työtapoja ovat esimerkiksi taidekasvatuksen menetelmät (musiikissa ja askartelussa kieleen yhdistäen), sadut, liikunnalliset leikit ja pelit. Tarvittaessa ryhmä jaetaan pieniksi pienryhmiksi.  Lapsilla on mahdollisuus toteuttaa omaa oppimistaan ja osallistua oppimisympäristön rakentamiseen opettajan kanssa yhteisten keskusteluiden ja lasten kokousten kautta erilaisiin aiheisiin liittyen. Oppimisympäristö muuttuu ja mukautuu lasten tarpeista käsin. Lelut ja toimintavälineet ovat lasten saatavilla. Leikki saa muokkaantua lasten toimesta ja jatkua tilassa ja tiloja varataan pitkäkestoiselle leikille. Lepo ja toiminta vaihtelevat päivärutiinissa. Esiopetusikäiset lapset eivät saa mennä päiväunille vaan hiljaiseen leikkihetkeen. Toisaalta annamme lisää päiväunipatjoja lepohuoneessa lasten toivoiden mukaan.  Sovimme yhdessä tilojen käyttöön liittyvät säännöt. Esimerkiksi muiden kunnioittamisen ja yhteisvastuun. Säännöt käydään läpi niin, että lapset ymmärtävät miksi näitä sääntöjä noudatetaan (ikätason mukaan). Varmistamme myös vanhemmilta, että he tietävät nämä kriteerit. Tarkoituksena on luoda ja edistää turvallista ja itsevastuullista ilmapiiriä päiväkodissa.  Lähiympäristöä, metsää ja Helsingin kaupungin tarjoamia monipuolisia ja monikulttuurisia resursseja hyödynnetään oppimisympäristönä, jolloin lapset tutustuvat lähiyhteisöön ja laajempaan maailmaan. Yhteistyökumppaneitamme ovat mm. Asukastalo Ankkuri, lähileikkipuistot, Herttoniemen kirjasto, ja Espoo International Music School. | |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön  suunnitteluun?)  “Laaja-alaisella osaamisella tarkoitetaan tietojen, taitojen, arvojen, asenteiden ja tahdon muodostamaa kokonaisuutta. Osaaminen tarkoittaa myös kykyä käyttää tietoja ja taitoja tilanteenedellyttämällä tavalla.” (Helsingin esiopetuksen opetussuunnitelma 2016, s.16)    1. Ajattelu ja oppiminen  Lapset osallistuvat toimintan suunnitteluun. Opettaja huomioi lasten mielenkiinnonkohteita ja vahvuuksia heidän jokapäiväisessä tekemisestä. Niiden pohjalta opettaja kehittelee teemoja ja projekteja yhdessä lasten kanssa yhteisten lastenkokouksen ja päivittäisen keskustelun kautta.  Mottomme on ”Learning through fun and play” eli ” Oppimista leikin kautta”. Leikinomaisessa toiminnassa rohkaisemme lapsia ihmettelemään, kokeilemaan, ideoimaan ja etsimään erilaisia ratkaisuja. Tuemme lapsia itsenäiseen ajatteluun ja luovuuteen, annamme luvan kysyä ja kyseenalaistaa ilman valmiiden vastausten antamista. Kannustamme lapsia tekemään yhteistyötä muiden lasten kanssa. Edistämme onnistumisia, pitkäjänteisyyttä ja pettymysten sietoa. Tarvittaessa ryhmä jaetaan pienemmiksi ryhmiksi, jotta voimme antaa parempaa tukea lasten tarpeet huomioiden.  2. Kulttuurinen osaaminen, vuorovaikutus ja ilmaisu  Lapsia ohjataan tutustumaan erilaisiin kulttuureihin ja kunnioittaa erilaisia elämätapoja. Perheiden omaan kulttuuriin liittyviä toiveita ja ajatuksia kuullaan. Esiopetusryhmä osallistuu koko päiväkodin kulttuurijuhlien järjestämiseen, joissa myös vanhempien asiatuntemusta hyödynnetään.  Myönteisen, turvallisen ja kannustavan ilmapiirin kannalta opettaja toimii mallina ja edistää hyvää vuorovaikutusta arjen tilanteissa kaikkien ryhmän jäsenien välillä. Lasten kanssa keskustellaan esimerkiksi toisten tunteiden huomioimisesta ja kaikkien mielipiteiden kunnioittamisesta. Opettaja puuttuu ristiriitatilanteisiin välittömästi ja johtaa ratkaisujen löytämistä.  Tunnetaitojen ja sanaston oppimisessa käytetään sanoja, musiikkia, satuja, loruja ja draamallisia keinoja. Lapsia kannustetaan ilmaisemaan itseään eri tavoin mm. sanallisesti, kehollisesti tai piirustuksen kautta.  3. Itsestä huolehtiminen ja arjen taidot  Lapset harjoittelevat itsestään huolehtimista, sekä arjen tilanteissa että ohjatussa toiminnassa. Esimerkiksi lounaaksi tarjotaan buffet ja lapset oppivat ottamaan sopivan kokoisen annoksen ruokaa. Lapsia ohjataan myös huolehtimaan toisistaan. Opetuksessa ja arjen tilanteissa lapsia kannustetaan auttamaan kaveria, sekä pyytämään ja hakemaan apua tarvittaessa sopivalla tavalla.  Päivä järjestetään niin, että lepo ja liikkuminen vaihtelevat. Ulkoilu tapahtuu kaksi kertaa päivässä ja se kestää yhdessä ainakin 3 tuntia. Esikoululaisilla on hiljainen leikkihetki lounaan jälkeen ja he voivat mennä myös päiväunille tarpeen mukaan. Jumppahetki ja leikkipuistossa käyminen vuorottelevat joka toinen viikko.  Lähiluontoa ja Helsingin kaupungin eri kohteita hyödynnetään. Lapset harjoittelevat turvallista liikkumista lähiliikenteessä ja ympäristön suojelemista. Lasten kanssa pohditaan esim. roskien lajittelua, kierrätystä ja ympäristön kunnioittamista  Vanhempia pidetään aina yhteistyössä lasten hyvinvointiin liittyvien taitojen kehittämisessä ja kestävän elämäntavan mukaisissa valintoista. Päivittäisellä lasten tuonti- ja hakuhetkellä käsitellään lasten arkielämän rytmiä, ruokailun ja levon merkitystä, sekä teknologisten laitteiden turvallista käyttöä.  4. Monilukutaito ja tieto- ja viestintäteknologinen osaaminen  Päivittäisessä arjessamme on käytössä erilaista materiaalisisältöä ja välineitä. Sanallista ja numeerista lukutaitoa, kuvalukutaitoa ja medialukutaitoja vahvistetaan sisä- ja ulkoilutoiminnan suunnittelussa ja toteuttamisessa. Tietokonetta, digitaalista kameraa ja kännykkäkameraa hyödynnetään toiminnassa. Opettajan ohjauksella lapset oppivat kuvien ja videoiden ottamista, tutkivat Internetin maailmaa turvallisesti ja dokumentoivat omaa tekemistään. Keskustelemme myös vanhempien kanssa turvallisesta teknisten välineiden käyttämisestä.  5. Osallistuminen ja vaikuttaminen  Opettaja havainnoi lasten tekemistä aktiivisesti tunnistaakseen heidän kiinnostuksenkohteitaan, vahvuuksiaan ja tarpeita. Toiminnan suunnittelu toteutetaan aina niiden pohjalta ja keskustellen lasten kanssa.  Lapsille annetaan aina tilaa ja aikaa itseohjautuvalle oppimiselle opettajan tukiessa sitä. Lapsia kannustetaan ilmaisemaan omia mielipiteitä. On tärkeää, että heidän ajatuksiaan kuunnellaan. Tarvittaessa ryhmä jaetaan pienemmiksi ryhmiksi. Sillä tavalla opettaja muokkaa toiminnan sisältöä ja toiminnan jatkamisen eri muotoja lasten tarpeiden mukaisesti lasten tekemista havainnoimalla.  Vanhempien ammatillista- ja kulttuurillista-asiantutemusta, ehdotuksia ja palautetta hyödynnetään toiminnan suunnittelussa ja kehittämisessä. | |
| **Oppimiskokonaisuudet, teemat, projektit**  Teema- ja projektityöskentely suunnitellaan ja se toteutetaan yhteistyössä lasten kanssa. Lukuvuoden alussa opettajan pitää havainnoida tiiviistä lasten päivittäistä tekemistä (tämä jatkuu koko lukuvuoden ajan) tunnistakseen lasten mielenkiinnonkohteita, vahvuuksia ja tarpeita. Toisen viikon lopussa teemoja ja projekti-ideoita kerätään, sekä yhteisen että kahdenkeskisen keskustelun kautta. Niiden pohjalta opettaja järjestää teemat niin, että niiden järjestys on pääasiassa sama kuin 3-5-vuotiaiden ikäryhmällä. Ajankohtaiset asiat, juhlapäivät ja oppimiskokonaisuuksia huomioidaan. Teema etenee kuukauden ajan, jolloin lapsilla on riittävästi aikaa tutkia sitä. Toisaalta teeman ja projektin kesto vaihtelee lasten kiinnostuksesta riippuen. Ulkoilu ja retkeily järjestetään teemojen mukaan. Esimerkiksi pelastusasemalle lähetetään käyntipyyntö teemakuukaudeksi Hätäpalvelut.    Oppimiskokonaisuuksissa noudatetaan Helsingin esiopetuksen opetussuunnitelman sisältöjä:  1. Ilmaisun monet muodot  Teemat ja projektityöt kattavat yhdessä monipuolisesti vaaditut esiopetussuunnitelman ilmaisun ja luovuuden tavoitteet: Pedagogisissa kokonaisuuksissa lasten kanssa yhdessä suunnitellen otetaan huomioon musiikillinen, käsitöiden tekeminen ja monipuolisisesti eri materiaalien käyttö, kuvataideilmaisu, sekä suullisen ja kehollisen ilmaisun tavoitteet. Taiteelliset projektit suunnitellaan, toteutetaan, tallennetaan ja arvioidaan yhdessä lasten kanssa.  2. Kielen rikas maailma ja vuorovaikutus  Englannin kielen opiskelu on olennaisessa osassa toiminnan keskiössä ja siihen kytkettynä eli sen omaksumista tuetaan erityisesti ilmailullisilla keinoilla. Tässä yhdistetään liikettä, sanoja, musiikkia, sadutusta, loruja ja draamallisia keinoja toiminnan ja tunnetaitojen- sekä sanaston oppimista tukien. Esiopetuksessa järjestetään myös alkeisluku- ja kirjoitustaidon vahvistamista, kirjainten tunnistamista, äänteiden käsittelyä ja sanarytmien hahmottamista. Suomen kielen ja muiden kielen käyttäminen on lapsille omaehtoista arjen eri tilanteissa.  Oppimisympäristöä rakennetaan lasten kanssa. Itseohjautuvat lelut, välineet ja kirjat ovat lasten saatavilla huoneessa ja tila mukautuu lasten tarpeista käsin. Seinillä näkyy lasten omia askarteluteoksia ja erilaista englannin kielen oppimista tukevaa materiaalia (esim. Jolly Phonics kirjaimet ja kalenteri)  3. Minä ja meidän yhteisömme  Ryhmän säännöistä sovitaan yhdessä lasten kanssa. Lapsia kannustetaan ilmaisemaan itseään eri tavoin mm. sanallisesti, kehollisesti tai piirustuksen kautta. Lapsia ohjataan myös toisten kunnioittamiseen, huomioon ottamiseen, sekä avun antamiseen ja pyytämiseen. Opettaja puuttuu ristiriitatilanteisiin välittömästi ja johtaa ratkaisujen sopimista.  Lasten kulttuuri-identiteettiä tuetaan jatkuvasti kulttuuriin liittyvässä toiminnassa, jossa tutustutaan ryhmän eri kulttuureihin leikin keinoin opetushetkien aikana. Vanhempien asiantuntijuutta ja kaupungin kulttuuriresursseja hyödynnetään. Esim. kerran vuodessa järjestetään kulttuurijuhlat, joihin kutsutaan kaikki vanhemmat. Lapset tutustuvat historiaan ja menneisyyteen retkien aikana joiden kohteina ovat mm. Helsingin kaupunginmuseo.  4. Tutkin ja toimin ympäristössäni  Edistämme lasten matemaattista ajattelua ja vuorovaikutustaitoja päiväkodin sisätiloissa ja ulkoilun aikana. Lapset oppivat esim. erilaisia muotoja, lukujonoja, numeroiden tunnistamista ja rakentamista. Kannustamme lapsia tutkimaan ympäristöä eri tavoin mm. leluilla, mediavälineillä ja eri luonnonmateriaaleilla.  Yhdistämme lähiympäristön ja kaupungin resursseja toiminnan suunnittelussa. Esimerkiksi retkeilemme ympäröivään luontoon ja kirjastoon säännöllisesti, sekä lasten toiveiden että kulloisenkin teeman mukaan. Ympäristökasvatus, monilukutaito, matemaattiset taidot, sekä teknologisten taitojen ja välineiden opettelu yhdistetään toimiviksi projektikokonaisuuksiksi. Lisäksi lapsia ohjataan arvostamaan ja huolehtimaan ympäristöstään.  5. Kasvan ja kehityn  Harjoitellaan ja varmistetaan arjen taitoja ja itsestä huolehtimista. Tähän kuuluvat terveyteen (ruoka, kohtuullinen kuluttaminen, liikunta, oma hygienia) ja turvallisuuteen liittyvät asiat. Päiväkodissamme näitä taitoja harjoitellaan päivittäin ja siihen kannustetaan positiivisesti, sekä leikkien avulla että ohjattujen tuokioiden aikana. Lapsia kannustetaan myös oppimaan toisiltaan.  Erilaisia opetusmenetelmiä ovat mm. ohjattu liikkuminen, kierrätysaskartelu, aiheeseen liittyvä media, ruoan valmistaminen, eri ruokakulttuureihin tutustuminen. Ruokakulttuuri voidaan myös yhdistää monikulttuurisuuteen tai "minä ja yhteisömme" - oppimiskokonaisuuteen luontevasti. | |
| **Toiminnan dokumentointi ja arviointi**  1.Toteutamme dokumentointia seuraavilla tavoilla: varhaiskasvatussuunnitelmat, arjen havaintojen kirjaaminen, valokuvaus ja videointi, lasten taideteokset, lasten kokoukset ja haastattelut, lasten kasvunkansiot, sekä huoltajille tehtävät kyselyt.  Lasten arjen toimintoja, leikkiä päiväkodissa ja retkiä kuvataan. Sillä tavalla kasvattajat pystyvät arvioimaan lasten osallistuvuutta ja huoltajatkin saavat tutustua lasten päiväkotipäiviin. Lapset saavat dokumentoida ja täydentää kansioitaan itse. Esimerkiksi mediavälineistöä hyväksi käyttäen lapset voivat ottaa kuvia ja videoita. Sillä tavalla lasten oma näkemys pääsee esiin.  Lapsilla omat kasvukansiot, joihon kerätään lasten kanssa systemaattisesti kuvia, erilaisia materiaaleja ja tehtyjä töitä teemaprojekteista ja opituista asioista. Kansiossa on myös mm. omat osiot kielelliseen ja matemaattiseen sisältöön. Näihin kerätään pääasiassa monistetyöskentelyssä tuotetut tehtävät numeroihin ja kirjaimiin liittyen eli esikoulun kirjallinen opetusmateriaali tehtävineen. Muistitikut kansioon liitteenä sisältävät kuvia ja videoita. Jokaiselle lapselle annetaan esiopetusvuoden loputtua osallistumistodistus. Todistuksessa ei ole arviointia lapsesta, mutta siihen on kirjattu asioita, joita lapsi on oppinut vuoden aikana.  Haastattelun kautta lasten näkökulmaa selvitetään. Haastattelua käytetään rennnosti ja lasten kuunteleminen ja keskustelu heidän kanssaan on jatkuvaa ja mahdollista mm. aamupiirien/toiminnan aikana ja ryhmän kokouksissa.  Lastentarhanopettaja käy vanhempien kanssa vasu- ja leopskeskustelut, joissa huoltajat ja lapset tuovat esille lastensa kiinnostuksen kohteita ja omaa näkemystään lapsen kehityksistä.  Havaintokirjaa ylläpidetään ja siinä kerrotaan lasten päivistä, tarpeista, ratkaisuista ja haasteista. Havaintokirjaa käytetään enemmän esim. kun lapsi ei ole kasvattajalle tuttua tai hänessä on jotakin, joka herättää huolta.  2.Toimintasuunnitelman arviointi on jatkuvaa yhteistyö opettajan, lasten ja heidän vanhempien välillä.  Keskustelua toiminnasta, jonka kautta lasten näkökulmaa selvitetään, järjestetään mm. aamupiirin, toiminnan ja lasten kokouksien aikana. Lasten kanssa keskustellaan esim. siitä mikä on heidän lempitekemistään, missä he ovat onnistuneet ja mikä on heille vaikeaa. Suulisen ilmaisun lisäksi lapsia kannustetaan ilmaisemaan itseään eri tavoin, esim. piirtämisen kautta. Sillä tavalla opettaja saa tietoa lapsesta omatoimisena oppijana ja ryhmän jäsenenä.  Viikkottaisessa henkilökuntapalaverissa keskustellaan toiminnan lapsilähtöisyydestä, arjen sujumisesta ja tulevasta viikkojärjestyksestä. Tarkoituksena on mm. löytää toimivimmat ratkaisut, kokeilla uusia toimintatapoja, arvioida yhteistoimintaan liittyviä asioita ja mahdollisia muutostarpeita. Vuosittain, tai tarvittaessa useamminkin, toteutettava itsearviointi dokumentoidaan myös.  Vanhemmat saavat kaksi kertaa vuodessa lasten leops-keskustelut, joiden kautta lasten kehittymistä, sovittujen kasvatustavoitteiden toteutumista ja valmiutta kouluun arvioidaan. Tehostetun, sekä erityisen tuen tilanteissa, ja muuten tarvittaessa toteutetaan useampi keskustelu ja sovitaan yhteistyöstä vanhempien, kellon, psykologin ja muiden mahdollisten ammatillisten tahojen kanssa.  Vuoden lopussa vanhemmille annetaan myös kysely toiminnan laadusta, josta ilmenneet mahdolliset kehitysideat tms. käydään läpi nykyistä toimintaa tarkistettaessa ja korjatessa. Sillä tavalla opettaja saa ideoita seuraavaa esiopetusryhmän toimintasuunnittelua varten. | |
| **Huoltajien osallisuus**  Yhteistyökanavia ovat puhelin, sähköposti, WhatsApp ryhmä, tiedotustaulu, päivittäinen keskustelu lasten päivästä, vanhempienilta ja tarvittaessa infolappu, sekä kasvatuskeskustelu.  Vanhemmat voivat ottaa yhteyttä päiväkotiin sähköpostitse tai puhelimitse.  Lähetämme kerran viikossa vanhemmille sähköpostilla tietoa esim. ryhmien tapahtumista, lapsia kiinnostaneista ajankohtaisista aiheista, sekä tietoa siitä mitä on tulossa. Infolappuja käytetään yksittäisten ilmoitusten toimittamiseen.  WhatsAppia käytetään muistutuksissa. Vanhemmat ja päiväkoti ilmoittavat ajankohtaisia asioita (esim. seuraavana päivänä pidettävästä retkestä) WhatsAppissa. Vanhemmille kerrotaan selvästi säännöistä: WhatsApp on vain ilmoituksia varten. Yksityinen yhteyttä käytetään silloin, kun tarvitaan keskustelua.  Tiedotustaulu on myös paikka, josta vanhemmat voivat löytää tietoa ajankohtaisista asioista.  Päivittäiset lasten tuonti- ja hakutilanteet ovat tärkeitä kohtaamispaikkoja vanhemmille. Tällöin vanhemmille tarjotaan mahdollisuus kertoa lasten ja perheiden kuulumisista ja heille annetaan tietoa lasten päivästä. Lapsia kannustetaan kertomaan itse omasta päivästään vanhemmille. Mikäli yksikään kasvattaja ei ole paikalla työvuoroihin liittyvistä syistä, mahdolliset päivän erityiset viestit kirjataan viestivihkoon, josta päiväkodin muut aikuiset voivat välittää sen eteenpäin.  Vanhempien kanssa käydään lukukauden alussa yhteinen keskustelu vanhempainilta, jossa vanhemmat ovat osallistuneet toimintasuunnitelman tekoon heidän esitettämiensä toiveidensa kautta. Esim. retkiin, käytännön järjestelyihin ja teemoihin liittyviä ideoita otetaan vastaan.  Kasvatuskeskustelut, eli vasu- ja leops-keskustelut tapahtuvat kerran lukuvuoden alussa ja kerran lopussa, tarvittaessa useamminkin erityisen huolen noustessa esille. Vanhempien ajatuksia ja mielipiteitä toiminnasta on kuultu vasu- ja leops-keskusteluissa. | |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)  Päiväkotimme huolehtii esikoululaisten hyvinvoinnista tarjoamalla lapsille terveellisen aamiaisen ja ravitsevan lounaan. Otamme myös huomioon erilaiset erityisruokavaliot. Päivän kuluessa huolehdimme, että lapset saavat riittävän määrän ulkoilua ja lepoa. Edistämme kiireetönta, turvallista ja rauhallista ilmapiiriä. Pidämme yllä säännöllistä päivärytmiä lasten oppimisen ja turvallisen olon kannalta. Toisaalta joustavuus lasten tarpeiden mukaan päivärutiinissa on meille myös tärkeää. Lasten tekeminen saa muokkaantua ja jatkua sovittuna aikana ja myös myöhemmin sen jälkeen. Pienryhmätoiminta takaa opettajan riittävän huomion ja sopivasti tukea lapsille.  Lapsen hyvinvointia edistää toimiva yhteistyöverkosto. Päiväkodin turvallisuussuunnitelma on tuttu jokaiselle työntekijälle ja halutessaan myös lasten vanhemmat voivat tutustua siihen. Sekä lapset että päiväkodin työntekijät ovat vakuutettu tapaturmien varalle.  Käyttämiämme keinoja hyvinvoinnin tukemiseksi:  -Ryhmän toiminnassa käydään läpi lasten sosiaalisia, sekä emotionaalisia taitoja tukevia leikkikokonaisuuksia, korostetaan ryhmän toiminnassa toisten huomioon ottamista, hyvän kaveruuden perussääntöjä, jakamista, toisten huomioon ottamista sekä kannustamista. Toimintavälineinä mm. erilaiset leikit, materiaalikokonaisuudet (tunnekortit), yhteisiin tavoitteisiin sitoutuminen yhdessä muiden kanssa, aikuisen esimerkki sekä johdon mukainen toiminta läpi päiväkodin arjen.  -Positiivinen kannustaminen tilanteessa kuin tilanteessa: kasvatushenkilöstön ammattitaito sekä ongelmanratkaisukyky haasteellisissa tilanteissa  -Ristiriita- tai kiusaamistilanteissa asia käydään läpi välittömästi asianosaisten kanssa ja viestitetään myös tarvittaessa vanhemmille, jotta kasvatustyötä voidaan jatkaa johdonmukaisesti kotona ja että kaikkien lasten arjen kasvattajat myös kotona tietävät kokonaistilanteen tai jos on tarvetta voidaan katkaista pitkään jatkunut /jatkuva negatiivinen käyttäytymismalli. Tarvittaessa istutaan alas vanhempien kanssa jos herää lisähuolta tilanteisiin tai sen jatkuvuuteen liittyen.  -Hyvinvointiin reagoidaan myös nopeasti ja joustetaan päivän toiminnassa mikäli jotakin poikkeuksellista tapahtuu, jolloin päivän toiminta voidaan suunnata tapahtuman käsittelyyn.  -Turvataan lasten oppimisympäristö niin, ettei siellä ole lasten hyvinvointia kuormittavaa esineistöä tai epätoimivuutta, kuten esimerkiksi liikaa melua. Käytännön järjestelyillä esim. opetusryhmän jakaminen, leikkitaulut, vaihteleva toiminta ulkona/sisällä takaavat sen, että esimerkiksi melutaso ei pääse nousemaan pitkäkestoisesti.  -Tasa-arvosta pidetään huolta ja siihen kannustetaan lapsia sukupuoleen, kulttuuriin tai uskontoon katsomatta  -Kielikylpypäiväkodin lähtökohtana arjen opetustilanteissa on jatkuva tiedostaminen kielen opettamisen korostamiseen liittyen: kuvakortit, selkeä artikuloiminen, sekä tuttujen fraasien toistaminen rytmittävät luonnollisena osana opetushetkiä ja koko päiväkotiarkea perustoiminnan tasolla.  -Kulttuuri-identiteettiä tuetaan jatkuvasti siitä keskustellen, sekä järjestämällä kulttuuriin liittyviä teemoja, joissa tutustutaan ryhmän eri kulttuureihin leikin keinoin opetushetkissä. Lapset ja heidän perheensä oasllistuvat tähän toimintaan. Päiväkodissa on monta eri kulttuuria, jotka muodostavat jo lähtökohtaisesti toiminnalle monipuolisen, toisia kunnioittavan, sekä suvaitsevan maailmankatsomuksellisen ympäristön. | |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**  Englannin kielen kielikylpypäiväkodissamme Englannin kieltä käytetään kaikissa tilanteissa mukaan lukien ohjatut toimintatuokiot ja perushoitotilanteet. Esiopetusryhmässä on 6 lasta joiden äidinkielenä on suomi, 1 kaksikielinen lapsi jonka toinen kieli on englanti ja toinen turkki.  Esiopetusryhmässä on yksi lapsi, jolla on vaikeuksia ymmärtää englantia. Opettajalla on erilaisia tapoja kommunikoida hänen kanssaan. Esimerkiksi kehollisen kielen ja kuvien käyttämisen avulla, englanniksi toistuminen suomen kielen ilmaisun jälkeen ja kaverin apu. Kielellisenä tavoitteena on aluksi herättää lapsen mielenkiinto englannin kieltä kohtaan rentouttavassa ilmapiirissä ja luoda hänelle valmiuksia toimia vähitellen englannin kielisessä ympäristössä.  Esiopetusryhmässä on yksi lapsi, joka saa erityistukiopetusta, henkilökohtaista opetusta varhaiskasvatuksenesiopettajalta, toimintateraupeutilta ja erityisopettajalta.  Opettajan ja vanhempien kanssa vuorovaikutukseen pyritään aina englannin kielellä. Tarvittaessa pyydämme lasta tai muuta aikuista auttaa tulkkaamisessa.  Opettajan tehtävänä on Helsingin kaupungin esiopetussuunnitelman mukaan suunnitella toiminta lasten kielellisten kykyjen mukaan. Oppimisympäristöä järjestetään niin, että se kannustaa lasta aktiiviseen englannin kielen käyttöön.  Huoneesta löytyy erilaisia englannin kielen oppimista tukevia materiaaleja, jotka ovat lapsille aina saatavilla. Seinällä on Jolly Phonics kirjaimet ja kalenteri. Muut oppimateriaalit ovat englanninkielisiä kirjoja, tehtäväkirjoja, lauluja ja lastentarhanopettajan valmistelemia tehtäviä. Päiväkodissamme on myös kirjoja muilla kielillä (esim. suomen ja arabian kielisiä), joiden kuvia lapset voivat tutkia vapaasti. | |
| **Perusopetukseen valmistavan opetuksen järjestelyt esiopetuksessa**  Lapsilla on vapaus käyttää mitä tahansa kieltä ja mm. kommunikoida suomeksi toisten kanssa kanssa vapaaleikkiaikana. Ohjatussa toiminnassa lapset voivat puhua suomea ja opettaja vastaa englanniksi. | |
| **Yleistä, tehostettua ja erityistä tukea saavien lasten esiopetuksen järjestelyt**  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija   1. Lasten tarpeet tunnistetaan ja niitä tuetaan eri tavoin opettajan havainnoidessa niitä pienryhmätoiminnassa ja vapaaleikkihetkien aikana.  2. Havaintokirjaa pidetään yllä ja siihen kirjoitetaan lasten päivistä, tarpeista, ratkaisuista ja haasteista. Havaintokirjaa käytetään enemmän esim. silloin, kun lapsi ei ole kasvattajalle tuttua tai hänen toiminnassaan ilmenee jotakin huolta herättävää.  3. Keskustelu henkilöstön välillä, sekä tukea mahdollisesti tarvitsevan lapsen vanhempien kanssa, on tärkeä.  4. Yhteistyötä pidetään yllä kellon ja muiden tarvittavien ammatillisten tahojen kanssa.  5. Tukea saaville lapsille tehdään oma osuus heidän esiopetussuunnitelmaansa, jossa kuvataan lapsen tuen tarpetta ja siihen mahdollisesti liittyviä tukitoimenpiteitä.  6. Tarvittaessa tehdään lisäarviointeja (esim. pedagoginen arviointi ja selvitys) ja suunnitelmia (esim. HOJKS) tehdään yhteistyössä eri tahojen (esim. psykologin) kanssa | |
| **Moniammatillinen arviontikeskustelu** (keskusteluun osallistuvat päiväkodin johtaja, lastentarhanopettaja,  kiertävä erityislastentarhanopettaja, tarvittaessa suomi toisena kielenä -opettaja, neuvolan   terveydenhoitaja tai muu asiantuntija)  KELTOon (Kiertävä erityislastentarhanopettaja) otetaan yhteyttä tarpeen vaatiessa. | Keskustelun  päivämäärä  21.8.2020 |
| **Esiopetuksen ja perusopetuksen välinen yhteistyö** (yhteistoimintasuunnitelma)  1. Vierailu lähikouluun sekä mahdollinen lisävierailu myöhemmin  2. Mahdollinen vierailu englanninkieliseen kouluun  3. Esiopetusopettajan yhteistyö 1.luokan opettajan kanssa kouluun siirryttäessä | Suunnitelman  päivämäärä  Tarkentuu myöhemmin koronavirustilanteen takia |
| **Muut yhteistyötahot**  -Neuvolaan otetaan yhteyttä tarpeen vaatiessa ja vanhempien luvalla  -Bumblebees Myllypuro ja Pihlajamäki toisina päiväkotiyksiköinämme (yhteiset retket, mahdollinen opettajavaihto, kouluvalmiustestit ja vierailut)  -Lastensuojelu ja perhetyö tarvittaessa  -Itäkeskuksenja Herttoniemen - alueen kirjasto  -Retkikohteet yleisesti henkilökuntineen (mm. supermarketti, Korkeasaari, Heureka, Tanssiteatteri Raatikko, museot, Sirkus Finlandia, ja pelastusasema) | |
|  | |